
TEISĖJŲ TARYBA

NUTARIMAS
DĖL TEISĖJŲ TARYBOS 2018 M. LAPKRIČIO 30 D. NUTARIMO NR. 13P-123-(7.1.2) „DĖL MEDIATORIAUS STATUSO SUTEIKIMO IR PANAIKINIMO TEISĖJAMS TVARKOS APRAŠO PATVIRTINIMO“ PAKEITIMO

[bookmark: _GoBack]2019 m. gegužės 31 d. Nr. 13P-85-(7.1.2)  
Vilnius

Vadovaudamasi Lietuvos Respublikos teismų įstatymo 120 straipsnio 27 punktu, Lietuvos Respublikos mediacijos įstatymo 3 straipsnio 3 dalies 2, 3 punktais ir 6 straipsnio 6 dalimi, Teisėjų taryba  n u t a r i a: 
1. Pakeisti Mediatoriaus statuso suteikimo ir panaikinimo teisėjams tvarkos aprašą, patvirtintą Teisėjų tarybos 2018 m. lapkričio 30 d. nutarimu Nr. 13P-123-(7.1.2) „Dėl Mediatoriaus statuso suteikimo ir panaikinimo teisėjams tvarkos aprašo patvirtinimo“:
1.1.  Pakeisti 3.4 papunktį ir jį išdėstyti taip: 
„3.4. pažymėjimo, patvirtinančio, kad išklausyti ne trumpesni nei 16 akademinių valandų įvadiniai mokymai mediacijos tema kopija, jei teisėjas turi trejų metų teisėjo darbo patirtį,  arba pažymėjimo, patvirtinančio, kad išklausyti ne trumpesni nei 40 akademinių valandų mokymai mediacijos tema, kopija, jei teisėjas neturi trejų metų teisėjo darbo patirties;“;
1.2.  Papildyti 3.6 papunkčiu:
„3.6. dokumentų, patvirtinančių, kad teisėjas yra išlaikęs mediatorių kvalifikacinį egzaminą kopijos, jei teisėjas neturi trejų metų teisėjo darbo patirties.“;
1.3.  Papildyti 20 punktu: 
„20. Kai asmuo, įrašytas į Lietuvos Respublikos mediatorių sąrašą, yra paskiriamas teisėju, jis yra įrašomas į Teisėjų, kuriems suteiktas mediatoriaus statusas, sąrašą. Asmuo turi pateikti Administracijai Aprašo 3 punkte nurodytą informaciją, išskyrus Aprašo 3.3 papunktyje nurodytą motyvacinį raštą. Administracija kreipiasi į Valstybės garantuojamos teisinės pagalbos tarnybą su prašymu perduoti su šiuo asmeniu susijusius dokumentus Teisminės mediacijos komisijai.“.

